Source: http://politeia.org.ro/stiri-revista-presei/revista-presei-4-martie-parlamentarii-intre-privilegii-nesimtite-si-confiscare-extinsa/44727/
Timestamp: 2018-07-22 20:06:11+00:00

Document:
Revista Presei – 4 martie. Parlamentarii, între privilegii nesimțite și confiscare extinsă | PoliteiaWorld
Home » Stiri / Revista Presei	» Revista Presei – 4 martie. Parlamentarii, între privilegii nesimțite și confiscare extinsă
Revista Presei – 4 martie. Parlamentarii, între privilegii nesimțite și confiscare extinsă
04/03/2016 Autor Cetatean Categorii: Stiri / Revista Presei
Buna dimineata intr-o zi de vineri, 4 martie. Vremea va fi în general închisă. Mai ales în timpul zilei, va ploua pe arii extinse în jumătatea de sud a ţării şi izolat în rest, informează ANM. În Oltenia, Muntenia şi în sudul Banatului se vor cumula cantităţi de apă ce vor depăşi local 15…20 l/mp şi izolat 35…40 l/mp, iar vântul va avea intensificări temporare, cu viteze de 50-60 km/h. În Munţii Banatului, în Carpaţii Meridionali şi de Curbură, la altitudini de peste 1700 m, vor predomina ninsorile, iar rafalele vor depăşi 70 km/h. Temperaturile maxime, în scădere în regiunile sudice, se vor încadra între 7 grade în Oltenia şi 15 grade în Maramureş, iar cele minime între -2 şi 7 grade. In Bucuresti vremea va fi închisă şi va ploua, mai ales în timpul zilei. Vântul va sufla moderat, cu intensificări temporare în prima parte a intervalului. Temperatura maximă, în scădere faţă de intervalul precedent, se va situa în jurul valorii de 10 grade, iar cea minimă va fi de 4…6 grade.
Decizie CCR. Persoanele condamnate în baza interceptărilor făcute de servicii nu pot cere revizuirea sentinței. Persoanele condamnate în baza interceptărilor sau filajelor aduse ca probă la dosar nu pot scăpa de sentință, în baza unei decizii de luna trecută a Curții Constituţionale privind neconstituționalitatea interceptărilor făcute de servicii. Judecătorii CCR au admis joi o nouă excepție de neconsituționalitate care nu le permite celor condamnați să ceară revizuirea deciziei instanței în cazul lor. Curtea Constituțională a decis că un articol din Codul de procedură penală, care nu limita posibilitatea revizuirii sentinței la cauza în care a fost invocată excepția de neconstituționalitate, nu este în confirmitate cu Legea fundamentală, potrivit unui comunicat al CCR. Noul Cod de procedură penală prevedea, la articolul 453, litera f), că este caz de revizuire atunci când „hotărârea s-a întemeiat pe o prevedere legală ce a fost declarată neconstituţională după ce hotărârea a devenit definitivă, în situaţia în care consecinţele încălcării dispoziţiei constituţionale continuă să se producă şi nu pot fi remediate decât prin revizuirea hotărârii pronunţate”. Plenul CCR a invalidat, prin decizia de astăzi, acest articol. Mai mult, judecătorii constituționali arată că în ceea ce privește sentințele date până acum și în care nu a fost sesizată Curtea Constituțională cu o excepție de neconstituţionalitate având acelaşi obiect (în acest caz, interceptările făcute de servicii) sunt „facta praeterita”, adică fapte care țin de domeniul trecutului, „de vreme ce cauzele au fost definitiv și irevocabil soluționate”. Integral pe Digi24. Nota Politeia: CCR nu s-a aplecat explicit asupra interceptarilor facute de servicii, insa decizia are incidenta si in aceste cazuri.
Problema interceptarilor. Se prabuseste lupta anti-coruptie sau pierde SRI din puteri? Decizia Curtii Constitutionale din 16 februarie, prin care a fost declarat neconstitutional un articol din Codul de Procedura Penala, a generat un val de ingrijorari ca lupta anticoruptie va fi grav afectata. Judecatorii Curtii Constitutionale au stabilit ca articolul 142, alineatul 1 din Codul de Procedura Penala, care spune ca “procurorul pune in executare supravegherea tehnica ori poate dispune ca aceasta sa fie efectuata de organul de cercetare penala sau de lucratori specializati din cadrul politiei ori de alte organe specializate ale statului”, este neconstitutional. Exprimarea vaga din final, “alte organe specializate ale statului” a acordat serviciilor de informatii, dreptul de a intercepta telefoane si de a realiza inregistrari ambientale. Or, Curtea Constitutionala a decis ca formularea “alte organe specializate ale statului” nu este clara, previzibila si predictibila in actuala formulare. Unul dintre judecatorii Curtii, Mona Pivniceru, a detaliat putin, intr-o scurta declaratie pentru Q Magazine, ce probleme ridica aceasta formulare imprecisa: “Asa cum este acum, formularea este foarte ambigua si lasa loc la interpretari. Potrivit normelor europene, interceptarile telefonice sunt considerate un act foarte intruziv la adresa unui om, a vietii lui intime si a familiei acestuia. De aceea, trebuie prevazut in mod clar si expres CARE este organul care poate face aceste interceptari, daca acel organ are baza legala pentru acest fapt si care sunt actele care stau la baza acestora. Potrivit legislatiei actuale din Romania, organe de cercetare penala sunt numai Parchetele si cele ale Politiei. Serviciul Roman de Informatii nu are prin legea sa de functionare abilitati pentru a fi organ de urmarire penala”. Cel mai bine a explicat cum functioneaza acest sistem fostul procuror sef al DNA, Daniel Morar, in cartea de dialoguri pe care am realizat-o in 2012 (Un procuror in lupta cu sistemul). Morar, ajuns intre timp judecator la Curtea Constitutionala, punea in discutie inca de acum patru ani rolul de intermediar al SRI in realizarea interceptarilor. Redau mai jos dialogul integral:. Integral pe Hotnews
Cine i-a dat internet în puşcărie lui Dan Voiculescu. Pe ce se bazează patronul Intact când cere revizuirea sentinţei. Dan Voiculescu susţine, în cererea de desfiinţare a sentinţei prin care a fost condamnat la 10 ani de închisoare, că a citit pe internet „dezvăluirile“ făcute de Mugur Ciuvică despre judecătoarea care a pronunţat sentinţa în dosarul ICA. Or, în Penitenciarul Rahova, unde acesta este încarcerat, deţinuţii nu au acces la internet. Un articol de pe site-ul Grupului de Investigaţii Politice (GIP) condus de Mugur Ciuvică – este principala probă depusă de Dan Voiculescu la Curtea de Apel unde cere, din nou, desfiinţarea sentinţei definitive de condamnare la 10 ani de închisoare, primită în dosarul ICA. La articol, mogulul a ataşat şi CV-ul judecătoarei Camelia Bogdan, declaraţia de avere a acesteia şi un raport al Băncii Mondiale privind implementarea unui proiect în România. Amintim că pe 10 februarie Mugur Ciuvică publica un articol în care spunea că judecătoarea Bogdan, cea care l-a aruncat după gratii pe Dan Voiculescu, ar fi fost incompatibilă când a judecat dosarul, deoarece a participat în calitate de lector la un seminar susţinut de APIA – aflată în subordinea Ministerului Agriculturii, instituţie care era parte în dosarul ICA. Pentru participarea sa, Bogdan a primit 10.000 de lei, bani care erau de altfel consemnaţi public în declaraţia de avere din 2015. Judecătoarea a arătat în cererea de apărare a reputaţiei depusă la CSM că nu a fost în conflict de interese atunci când a participat la seminarul susţinut la Ministerul Agriculturii, şi că banii pe care i-ar fi primit nu proveneau de la această instituţie, ci dintr-un împrumut contractat de Statul Român, prin Ministerul Finanţelor, de la Banca Internaţională pentru Reconstrucţie şi Dezvoltare. În plus, Bogdan a subliniat că anterior participării la seminar, ANI i-a răspuns că această participare „nu este de natură să genereze situaţie de incompatibilitate“. Integral pe Adevarul
Curaj, demisia! Şi director la stat, şi expert pe bani europeni: cum a câştigat ministrul „Alumni” Curaj 120.000 de euro din proiecte europene. Înainte să devină ministru, profesorul Adrian Curaj a câştigat peste 119.000 de euro din proiecte europene derulate de o instituţie de stat pe care o conducea, în perioada 2007-2014, la această sumă adăugându-se şi cea câştigată de soţia sa, Aurelia Curaj – aproximativ 13.000 de euro, într-un alt proiect derulat tot de instituţia condusă de Curaj. Adrian Curaj s-a aflat în acea perioadă, cu câteva întreruperi, atât în postura de director al UEFISCDI (fost UEFISCSU), o instituţie publică aflată în subordinea Ministerului Educaţiei, cât şi în cea de manager de proiect sau expert în proiectele implementate chiar de instituţia pe care o conducea – UEFISCDI. De altfel, legea nu îi interzice acest lucru lui Curaj, în situaţia sa aflându-se mulţi alţi bugetari. Gândul a identificat 18 astfel de proiecte, dintre care doar pentru 10 ministrul ar fi fost plătit, conform Ministerului Educaţiei. Într-un alt proiect european, derulat în perioada 2009-2012 prin UEFISCDI, unde director era Curaj, soţia sa Aurelia Curaj a participat ca expert, câştigând cel puţin 13.000 de euro. În tot acest timp, actualul ministru a reuşit nu doar să conducă o instituţie publică, să ofere expertiză sau să managerieze zeci de proiecte europene, ci şi să fie profesor la mai multe universităţi şi şcoli doctorale. Totodată, în voluminosul CV al ministrului Curaj şi-au făcut loc şi greşeli: în 2015, Curaj arată că a devenit „alumni” (absolvenţi) al Harvard Business School of „Gouvernance” (Government în titulatura corectă). De fapt, profesorul Curaj a absolvit doar un curs plătit, de câteva zile, la prestigioasa şcoală americană, după cum a aflat Gândul. Integral pe Gandul
Un nou proiect care aduce privilegii politicienilor. Deputații și senatorii care au exercitat un mandat complet în Parlament și au studii superioare pot deveni funcționari publici fără a da concurs, se arată într-o propunere legislativă înregistrată recent la Senat. Posturile vor putea fi ocupate chiar și de cei care au făcut poliție politică. Cei 37 de senatori de la PSD, UNPR, PNL, ALDE și in­de­pendenți, inițiatori ai propunerii legislative, consideră că la desemnarea funcționarilor publici trebuie luată în calcul și „experiența dobândită pentru a ocupa diferite funcții de conducere“. Potrivit modificării propuse, la statutul funcționarilor publici, aceștia sunt definiți drept „persoanele numite în condițiile legii într-o funcție publică“, adică pe legislația în vigoare, cărora li se adaugă „senatorii și deputații care au exercitat un mandat complet de parlamentar“. Este important de menționat că „persoana care a fost eliberată din funcția publică și se află în corpul de rezervă al funcționarilor publici își păstrează calitatea de funcționar public“. Această prevedere este preluată din legea în vigoare și menținută în noul proiect. Ea oferă, practic, imunitate celor care devin funcționari publici, pentru că ei pot fi schimbați din funcții, dar nu pot fi concediați, trebuie să primească alte atribuții tot ca funcționari publici. De altfel, din acest motiv, dacă un guvern schimbă prefecții altei puteri, le rezervă posturi de inspectori guvernamentali, de multe ori cu atribuții simbolice, dar bine plătite. Indemnizațiile acestora variază între 3.000 și 4.500 de lei, statul cheltuind anual un milion de euro pentru funcționarii publici. Integral pe Romania Libera
OFICIAL. Codruţa Kovesi, propusă pentru un nou mandat la DNA. Laura Codruţa Kovesi a fost propusă de ministrul Justiţiei, Raluca Prună, pentru un nou mandat la DNA. Propunerea a fost înaintată Consiliului Superior al Magistraturii de către ministrul Justiţiei, raluca Prună. Referatul cu propunerea de reînvestire a fost înregistrat azi la CSM. Secţia pentru procurori urmează se întrunească pentru a stabili un calendar pentru ca actualul şef al DNA să depună un proiect de management care va fi pus în dezbatere publică. Kovesi urmează să susţină un interviu în care membrii Secţiei pentru Procurori vor da un aviz. Ministrul Justiţiei va trimite propunerea către preşedintele României, care are ultimul cuvânt. Decizia va fi luată prin decret. Preşedintele poate refuza propunerea, dar trebuie să îşi motiveze decizia. Integral pe Digi24
Ungaria va împrejmui cu garduri metalice graniţa cu România. Guvernul Ungariei are ca prioritate consolidarea securităţii de-a lungul frontierei cu România şi măsuri suplimentare pe graniţele cu Serbia şi Croaţia, pentru oprirea imigranţilor, afirmă Janos Lazar, şeful de cabinet al premierului Viktor Orban, informează MTI, citată de Mediafax. “Consolidarea barierelor metalice la frontierele cu Serbia şi Croaţia şi pregătirea unor măsuri similare de-a lungul frontierei cu Romania vor fi pe agenda şedinţei de Guvern de săptămâna viitoare”, a declarat Janos Lazar. “Guvernul Ungariei nu are o problemă cu ajutarea imigranţilor, dar, dacă îi ajutăm aici, îi atragem la noi; de aceea, Ungaria pledează pentru ajutarea imigranţilor în ţările de origine”, a spus Janos Lazar. Potrivit oficialului ungar, Grupul Vişegrad (Ungaria, Slovacia, Polonia, Cehia) continuă să pledeze pentru construirea unei noi linii de protecţie a frontierelor pe ruta balcanică, în Macedonia, pentru oprirea extracomunitarilor care vin prin Grecia. În ultimele săptămâni, Guvernul Ungariei a semnalat de mai multe ori că va construi gard metalic de-a lungul frontierei cu România, pentru oprirea imigraţiei. “Migraţia va reîncepe din primăvară şi probabil că vor fi exercitate presiuni asupra frontierelor noastre. Trebuie să fim pregătiţi pentru acest lucru şi pentru a construi gard la frontiera cu România. Anul 2016 va fi unul greu în materie de imigraţie ilegală. Suntem supuşi presiunilor şi securitatea ţării este ameninţată”, afirma Janos Lazar în februarie. Integral pe Romania Libera
De asta nu vor darea in plata? În România ca în Elveţia: băncile de pe piaţa românească câştigă de 6 ori mai mult faţă de băncile europene la o sută de dolari active deţinute. Faţă de americani avansul este de „numai” 30%. Băncile româneşti câştigă mai bine decât cele europene şi cele americane, luând în considerare raportul dintre activele bancare şi profitul obţinut. Băncile europene trec prin momente delicate. Cele mai mari 12 bănci europene au câstigat doar 18 cenţi pentru o sută de dolari active bancare, în timp ce 6 din cele mai mari bănci americane au făcut 92 de cenţi la suta de dolari, notează Bloomberg. În schimb, băncile româneşti au câştigat pe rezultatele de anul trecut 1,27 dolari la 100 de dolari active bancare deţinute. Credit Suisse, Deutsche Bank si Royal Bank of Scotland (RBS) au pierdut miliarde de dolari în 2015. Bloomberg subliniează că RBS, una dintre cele mai mari bănci care in 2007-2008 a făcut una dintre cele mai mari tranzacţii bancare din toate timpurile– ceea ce a si îngropat-o în criză, a pierdut bani în fiecare an din 2008 până în prezent. Nici pe piaţa bursieră băncile europene nu se situează mai bine, înregistrând o scădere în medie de 18% de la inceputul acestui an. Produsele de asiguare(CDS – Credit Default Swap) care protejează clienţii de un eventual default bancar au crescut la un nivel îngrijorător. Comparaţia cu băncile americane în dauna celor europene continuă, procentul capitalului din totalul activelor fiind de 4,5% la cele europene, faţă de 6,6% ale celor de peste Atlantic. Integral pe Zf.ro
Interviu cu Gheorghe Piperea, avocatul care a inițiat legea dării în plată: Sistemul bancar şi piaţa imobiliară sunt într-o criză perpetuă. Un raport ING arată că un amendament prin care s-ar exclude Programul „Prima Casă“ din legea dării în plată, în Camera Deputaților, care este cameră decizională pe actul normativ, “ar reduce costurile potenţiale pentru bănci, limitând posibilitatea unor eventuale abuzuri”. Raiffeisen Bank estimează că deputaţii ar putea accepta modificări la proiectul de lege, care a fost adoptat deja de Senat. Avocatul Gheorghe Piperea, un susţinător consacrat al legii dării în plată, explică într-un interviu pentru „România liberă“, că Programul „Prima Casă” nu poate fi eliminat dintre prevederile acestui proiect și susține că România va fi lovită spre finalul anului de o nouă criză financiară locală, care va crește numărul de credite neperformante. Cum comentaţi raportul ING şi estimarea Raiffeisen Bank, care susțin că ar fi de preferat scoaterea Programului „Prima Casă” din Legea dării în plată? G.P.: Vrabia mălai visează… Explicaţi de ce afirmați astfel? G.P.: Programul “Prima Casă” nu are cum să fie scos din legea dării în plată, pentru că, pe partea privitoare la garanţia statului român pentru aceste credite, actul normativ se referă exact la credite garantate de stat. Legea, deci, nu s-ar aplica. Există o motivaţie simplă: statul român nu este un consumator. În consecinţă, eliberarea de datorie este un efect pe care îl poate obţine şi debitorul din Programul „Prima Casă”, căruia i se şterge doar datoria lui, pentru că el este consumator. Nu se șterge şi datoria statului, care este un profesionist, adică nu este o persoană fizică. Ce se va întâmpla, de fapt? G.P.: Statul român va plăti această garanţie, indiferent dacă debitorul va fi liberat de datorie sau nu. Adică din buzunarele noastre. Şi va face această plată pentru a ajuta băncile din România, acele bănci, care fac un profit consistent în momentul de faţă, și este vorba despre un profit de 3%. Nu există nici un fel de risc, tot riscul este acoperit de ipotecă şi de garanţia statului român. Integral pe Romania Libera
Sefa curtii supreme: Inchisoarea pentru “gulerele albe” nu e de ajuns. Produsele infractiunii trebuie confiscate. Presedintele ICCJ Livia Stanciu a declarat, joi, la prezentarea bilantului DIICOT pe anul trecut, ca recuperarea prejudicilor si confiscarea extinsa ar trebui sa fie regula in cadrul DIICOT si ca este importanta distrugerea fortei economice a gruparilor. Livia Stanciu a vorbit despre “gruparile ticalosiei” si despre sprijinul pe care o sa continue sa-l dea, ca judecator, anihilarii gruparilor criminale de tot felul cu care se confrunta procurorii DIICOT. “Directia dumneavoastra este o institutie, eficienta, europeana si profesionista, care a facut dovada ca este capabila sa apere drepturi cetatenilor acestei tari. Prin anchetele dumneavoastra ati demonstrat profesionalism. Ca judecator care a solutionat multe din cauzele instrumentate de dumeavostra, ati reusit sa demonstrati adevarate grupari ale ticalosiei, ati facut-o fara menajamente. A fost foarte bine. Ati reusit sa provocati mari temeri acestor grupari de crima organizata. Ati reusit sa dobanditi increderea cetatenilor si respectul acestora. In calitate de presedinte al ICCJ, din punct de vedere institutional, vreau sa va asigur ca voi sprijini orice demers al Directiei dumneavoastra de intarire a ordinii si sigurantei publice, de intarire a statului de drept in Romania, de lupta pe care o duceti impotriva contrabandei, a infractiunilor economice, a traficului de droguri, a traficului de persoane, a criminalitatii informatice, a infractiunilor de terorism si de finantare a acestuia”, a precizat Livia Stanciu, la sedinta de bilant a DIICOT.Sefa Inaltei Curti a mai vorbit despre recuperarea prejudiciilor rezultate din infractiuni si despre necesitatea asigurarii unui mediu de afaceri competitiv. Integral pe Ziare.com
15 Raspunsuri la Revista Presei – 4 martie. Parlamentarii, între privilegii nesimțite și confiscare extinsă
A A04/03/2016 at 07:30
La intrebarea “Problema interceptarilor. Se prabuseste lupta anti-coruptie sau pierde SRI din puteri?” raspunsul este trivial: in mod clar, scopul este prabusirea luptei anti-coruptie.
Daca nu ar fi asa, ar fi fost facute precizari despre perioada de tranzititie dintre situatia de astazi si cea dupa echiparea DNA cu aparatura si personal adaptat, fonduri alocate catre DNA pentru echipament si personal, etc etc.
Tehnic o perioada de tranzitie trebuie definita de cei care acum sunt specializati in interceptari. S-a spus, sunt multe luni de zile poate chiar ani.
intamplator04/03/2016 at 08:50
intamplator04/03/2016 at 08:53
interceptarile:
coruptia,daca am retinut bine constituie “amenintare la adresa securitatii statului”,asa cum este-sa zicem-terorismul
sri este cel care monitorizeaza “amenintarile la adresa securitatii statului”/
se fac interceptari-cred ca legal- ale miscarilor,convorbirilor,etc potentialilor teroristi
cum ramane cu “potentialii corupti”?
sau cumva nu am inteles eu bine si discutia este despre altceva?
Sare'n Ochi04/03/2016 at 08:58
e bine ca Ungaria isi face gard la granita cu Romania. asa aflam si noi pana unde se intinde Ungaria.
depemures04/03/2016 at 09:17
depemures04/03/2016 at 10:43
Tudor Chirilă a lansat pe pagina sa de Facebook un atac la adresa PNL şi PSD, îndemnându-i pe cei care vor să candideze la alegerile locale să evite orice negociere cu aceste partide “de hoţi, penali şi traseişti politici”. Totodată, artistul susţine că manifestările din stradă de după tragedia de la Colectiv nu au adus nicio schimbare în clasa politică.
“Oricine vrea să-și păstreze credibilitatea la alegerile locale din iunie ar trebui să excludă orice negociere, de orice natură, cu partidele toxice PNL și PSD. Politica poate că înseamnă compromis, dar nu cred că poate exista compromis între un individ care are o pretenție de bună credință și cele două mari partide de hoți, penali sau traseiști politici. Mișcările de stradă de după COLECTIV au exprimat o poziție clară: niciun compromis cu actuala clasă politică. Și tot după COLECTIV clasa politică ne-a arătat cu vârf și îndesat că nu are nici cea mai mică intenție să se reformeze”
http://www.evz.ro/tudor-chirila-atac-dur-la-adresa-pnl-si-psd-doua-mari-partide-de-hoti-penali-si-traseisti-politici.html
nota dpm : domnilor politruci , ( parlamentari , ‘alesi” locali s.a.) intelegeti mesajul ??
depemures04/03/2016 at 11:13
Tudor Chirila are perfecta dreptate : “Și tot după COLECTIV clasa politică ne-a arătat cu vârf și îndesat că nu are nici cea mai mică intenție să se reformeze”
Mai mult, s-a lansat in ingroparea viitorului…
In 2016 DEFICITUL LA PENSII ar putea inghiti DEFICITUL BUGETAR aflat la LIMITA !
După ce a atacat pragul de 40% surplus stabilit strict arbitrar (fără legătură cu activitatea economică și cu modificările de fiscalitate) în 2011, PROCENTAJUL SPORULUI DE VENITURI PENTRU PENSIONARI STABILIT POLITIC (!)a mai fost temperat până în 2013, pentru ca în perioada 2014 – 2015 să revină în forță și să urce la un îngrijorător 50%.
In termeni de euro, am trecut de la un sistem echilibrat în 2006 – 2007, la un dezechilibru major în doar opt ani, având de acoperit o gaură de circa trei miliarde de euro anual în intervalul 2011 – 2014, majorată la peste patru miliarde de euro în 2015. Adică aproximativ 2% din PIB în 2014 și 2,6% din PIB în 2015.
Mult peste deficitul bugetar, care, foarte probabil, va fi generat integral în 2016 exact de plata unor pensii exagerate față de posibilitățile economiei !!
INVESTITII POLITICE ? !
“Practic, România și-a creeat singură o problemă care nu exista anterior (iar asta exact în perioada de criză). Până la capcana venitului mijlociu, am căzut în capcana redistribuirii greșite, iar în loc să punem accentul pe investiții publice am pus accentul pe investiții politice (altminteri inutile, pentru că numai reursele sunt limitate, nevoile s-a demonstrat că nu pot fi niciodată satisfăcute).
Singura soluție care se mai întrevede acum la acumularea unor sume nesustenabile de plată prin subvenții de la buget, cu anularea oricărei perspective pentru generația care lucrează și va ieși peste 10-15 ani din activitate, este revenirea la plata pensiilor după posibilitatile date de colectarea taxelor. Plus suplimentarea cu venituri pentru cei nevoiași strict pe considerente sociale de la bugetul de stat.
– integral :
A A04/03/2016 at 12:26
http://www.timesnewroman.ro/politic/iohannis-i-a-retras-decoratia-lui-tokes-laszlo-si-i-a-dat-o-lui-iliescu-de-ziua-lui
Doar tapu’ mai lipseste in poza asta cu omul lui muile-lache si porcul criminal. Avea dreptate Ochila in unele aspecte.
zigzag04/03/2016 at 13:25
http://www.hotnews.ro/stiri-esential-20843629-universitatea-din-bucuresti-raspunde-acuzatiilor-lansate-victor-ponta-remarci-denigratoare-calomnioase-caror-falsitate-poate-dovedita.htm
A A04/03/2016 at 14:40
Universitate Bucuresti ar avea datoria sa ia la verificat si lucrarea pe care a dat-o gibonul dement cand a abslovit facultatea.
In general, este clar ca Universitatea Bucuresti a permis unui mare rebut sa treaca pe acolo; iar asta este compromitere daca nu se repara.
Cel putin sa-i dea public si teza de licenta, se va vedea ca si acolo porcul criminal a copiat de a rupt.
Emil04/03/2016 at 15:51
Eu tot nu am aflat cum i s-a incheiat situatia scolara lui Plagy in clasa a XII-a. Singur declara ca a chiulit dincolo de regula dar, un ministru (sau adjunct) la interventia unei cunostinte, l-a salvat. Oare cine era? Si de ce a intervenit?
Nu stiu nici cum a fost cu masina aia electrica la care a facut reclama si nici cu posturile TV la care merge(a) in calitate de PM pentru a informa NATIUNEA.
Eu sunt…mic 🙂
A A04/03/2016 at 15:29
Here we go… marlania tiganeasca a ajuns si in America:
http://edition.cnn.com/2016/03/03/politics/republican-debate-highlights/index.html
Trump opens debate by boasting about size of his genitals
mac gregor04/03/2016 at 13:56
Cum vede mac situatia:
– Parlamentul penalilor a fost momentan neutralizat cu ajutorul UNPR care nu vrea sa participe,
– Ciolos si-a intrat serios in paine ca pm si este acceptat ca atare
– Johannis este in stare de soc dupa ce li s-a fasait planul de motiune de cenzura in numele li. Sa-i dea cineva un pahar de apa. Sau nu.
Momentan viata e frumoasa, hai cu datul afara din sediu al pseudo-jurnalistilor.
mac gregor04/03/2016 at 14:26
Iohannis i-a retras decoraţia lui Tőkés László şi i-a dat-o lui Iliescu de ziua lui 🙂 🙂
”Am constatat cu îngrijorare că cea mai înaltă decorație în stat a fost dată persoanei de la care a pornit revolta din Timișoara în 1989, am retras-o și i-am dat-o celui care a reprimat în sânge această Revoluție și a prelungit comunismul încă 20 ani în România. Nu doar pentru că așa m-a sfătuit consilierul meu Dan Mihalache, de la PSD, ci și pentru că așa sunt eu, mai prost”, a declarat președintele Iohannis.
Iliescu i-a mulțumit lui Iohannis și a spus și câteva cuvinte: ”Nu credeam că voi spune asta vreodată, dar cred că m-am pripit când l-am făcut prostănac pe Geoană. Dacă știam că apăreți dumneavoastră pe scena politică, mai așteptam puțin”, a declarat Iliescu.”
Cetatean04/03/2016 at 15:57
http://politeia.org.ro/editoriale/darea-in-plata-sau-despre-tupeu-bancar-fara-limite-doua-solutii/44749/
« Darea în plată sau despre tupeu (bancar) fără limite. Două soluții
Talentatul ministru al Agriculturii. Fantoșa “geto-dacilor” »

References: CCR 
 articolul 453
 CCR 
 CCR 
 articolul 142
 CSM 
 ICCJ